204 



dass si machtend pündnus nüw — 



vil brief und wenig trüw. 



Darum die iezig zyt 



feelt von der allen wyt, 



iez ist vom kleinsten bis zum grösten 



verkert zum alerbösten, 



also das man sich wol 



billich verwundren s^ol, 



dz Gott mit sim gwalt 



so lang hinderhalt, 



uns nit heimsuocht, 



wyl man ist so verruocht. 



Schon an den grosen pracht, 



welchen mit ganzer macht 



die fürgesezten tryben, 



nit müglich ist zuo schryben, 



darvon die alten frommen 



nie nüt hant vernommen. 



Desglichen sich ouch an 



Den verbünstigen gmeinen man, 



der söliches widerspricht, 



Doch sich so närrisch rieht 



in alen disen sachen 



das man des schier muos lachen; 



sieht nit uf rächten grünt, 



sunder tuot wie der hunt: 



so der mit einem stein 



geworfen würt alein, 



loufft er demselben nach^, 



bysst darin mit räch. 



